रिपोर्ट्स के मुताबिक दोनों नेताओं ने बैंक पर आरोप लगाया था कि नोटबंदी के दौरान सिर्फ 5 दिनों में ही सहकारी बैंक में 750 करोड़ रुपए के गैरकानूनी घोषित कर दिए गए नोट जमा कराए गए थे। इसी वर्ष 22 जून को कांग्रेस पार्टी के प्रवक्ता रणदीप सुरजेवाला ने दावा किया था कि एडीसीबी के चेयरमैन अजय पटेल अमित शाह के करीबी हैं।” मुंबई के एक आरटीआई कार्यकर्ता द्वारा दायर आरटीआई पर नाबार्ड (राष्ट्रीय कृषि और ग्रामीण विकास बैंक) ने जवाब जारी किया था जिसके बाद राहुल गांधी और सुरजेवाला ने अहमदाबाद जिला सहकारी बैंक पर आरोप लगाया था। रणदीप सुरजेवाला ने इस मामले में जांच की मांग की थी और कहा था कि आरटीआई के जवाब ने “काले धन को सफ़ेद’ धन में बदलने के प्रयास को सामने रख दिया है। इसके बाद उसी दिन कांग्रेस अध्यक्ष राहुल गांधी ने भी इस मामले को लेकर सहकारी बैंक पर आरोप लगाये थे। उन्होंने ट्वीट करके कहा थ कि, “अमित शाहजी बधाई! सबसे ज्यादा नोट बदलने के मामले में आपके बैंक को पहला स्थान मिला, पांच दिन में 750 करोड़ रुपये। नोटबंदी से लाखों लोगों की जिंदगी बर्बाद हो गई, उपलब्धि के लिए बधाई।“